Author: .
Last saved by: Bibiana Gulášová

Predkladacia správa

Predkladaný materiál obsahuje návrh Koncepcie sociánej a dlhodobej starostlivosti (ďalej len „koncepcia“). Vo väzbe na túto koncepciu bude vypracovaný návrh legislatívneho zámeru a návrh nového zákona o dlhodobej starostlivosti, ktorý bude nadväzovať a dopĺňať zákon o poskytovateľoch zdravotnej starostlivosti a upravovať sociáne služby a príspevky na kompenzáciu pre osoby potrebujúce dlhodobú starostlivosť, čo bolo doteraz súčasťou zákona č. 195/1998 Z. z. o sociálnej pomoci. Na účely vypracovania tejto právnej normy budú dopracované modelové prepočty dlhodobých potrieb a možností financovania predkladanej dlhodobej starostlivosti. 

	Predkladaný materiál sa zaoberá princípmi a návrhom stratégie  dlhodobej starostlivosti. Potrebné špecifické súčasti dlhodobej starostlivosti budú obsahom návrhu legislatívneho zámeru zákona o dlhodobej starostlivosti. Úlohou ministerstva zdravotníctva v spolupráci s Ministerstvom práce, sociálnych vecí a rodiny Slovenskej republiky pripraviť legislatívny zámer zákona o dlhodobej starostlivosti do 30. 6 .2004 a predložiť na rokovanie vlády návrh zákona o dlhodobej starostlivosti najneskôr do 31. 12.  2004 tak, aby nový systém dlhodobej starostlivosti mohol byť zavádzaný do praxe v priebehu roku 2005. Ministerstvo práce, sociálnych vecí a rodiny predloží v rovnakom termíne 31. 12. 2004 na rokovanie vlády návrh zákona o sociálnych službách a návrh zákona o peňažných dávkach občanom, nevyžadujúcim dlhodobú starostlivosť. Všetky tri uvedené návrhy zákonov budú navzájom komplementárne a súladné.

Predkladaný materiál v prvej časti poukazuje na dôvody nevyhnutnosti zaviesť systém dlhodobej starostlivosti v Slovenskej  republike. Druhá časť sa zaoberá rozdelením legislatívnych kompetencií ministerstva práce, sociálnych vecí a rodiny a ministertsva zdravotníctva v súvislosti so zavedením systému dlhodobej starostlvosti, ktorý bude v pôsobnosti MZ SR. Podrobnejšie sa zaoberá princípmi nového usporiadania dlhodobej starostlivosti vrátane organizačných princípov a princípov financovania dlhodobej starostlivosti, medzi ktorými významnú úlohu zohráva štandardizácia, univerzálnosť a trvalá udržateľnosť dlhodobej starostlivosti. Materiál popisuje stratégiu zavedenia nového systému dlhodobej starostlivosti, rozvoj domácej a komunitnej dlhodobej starostlivosti a premenu doterajších zdravotných a sociálnych zariadení poskytujúcich dlhodobú starostlivosť. Navrhuje sa spresnenie kritérií a spružnenie posudzovania potrebieb dlhodobej starostlivosti a udržateľnejšie rozloženie zodpovednosti za poskytovanie služieb dlhodobej starostlivosti. Koncepcia predpokladá spoluprácu systému dlhodobej starostlivosti, služieb zamestnanosti a samospráv.